|  |  |
| --- | --- |
|  |  |
| Pr Triinu Mustonen  [triinumustonen@gmail.com](mailto:triinumustonen@gmail.com) | Teie 09.06.2016  Meie 07.07.16 nr 15-2/16-00035/336 |

**Välja kinnistu detailplaneeringuga kavandatud ristumiskoha (Lootuse tee) ehituse nõuded**

Olete taotlenud nõudeid ristumiskoha ehitusprojekti koostamiseks riigiteelt nr 11267 Kuusalu-Valkla (edaspidi riigitee) km 6,082 Harju maakonnas Kuusalu vallas Salmistu külas Välja kinnistu detailplaneeringuga ettenähtud juurdepääsutee (Lootuse tee) ühendamiseks riigiteega.

Võttes aluseks ehitusseadustiku (edaspidi EhS) § 99 lg 3 määrab Maanteeamet ristumiskoha projekteerimiseks järgmised nõuded:

1. Ristumiskoht projekteerida kehtestatud Välja kinnistu detailplaneeringus ettenähtud asukohta riigitee 11267 km 6,082 (lähiaadress Lootuse tee, katastritunnus 35201:002:0906).
2. Ristumiskoha ehitamiseks tuleb koostada teeprojekt (edaspidi Projekt) põhiprojekti staadiumis vastavalt majandus- ja taristuministri 02.07.2015 määrusele nr 82 „Tee ehitusprojektile esitatavad nõuded“.
3. Projekti koostaval ettevõtjal ja/või isikul peab olema EhS kohane pädevus.
4. Töövõtja peab projekti koostamisel ja ehitustööde tegemisel juhinduma EhS, standarditest ja Maanteeameti juhenditest ([www.mnt.ee](http://www.mnt.ee) “Juhendid ja juhised“).
5. Projekti koostamisel lähtuda Maanteeameti mahasõitude tüüpjoonistest.
6. Ristumiskoht mõõdistada vähemalt muldkeha ja veeviimarite mahus. Juhinduda Maanteeameti peadirektori 13. mai 2008. a käskkirjaga nr 102 kinnitatud „Täiendavad nõuded topo-geodeetilistele uurimistöödele teede projekteerimisel“ mõõtkavas 1:500. Lisaks juhendis toodule:
7. Plaanile kanda tööde maa-alal paiknevate kommunikatsioonide asukohad, mis on kooskõlastatud trassi omanike ning haldajatega.
8. Maa-ala plaani koostamisel kasutada maa-ameti kaarti üksnes juhul kui maaüksuste mõõdistamine on tehtud L-EST süsteemis. Kui piirid on fikseeritud muudel mõõdistusviisidel, eriti kaardi ja plaani alusel või aerofotogeodeetiliselt, tuleb piiride asukoht üle täpsustada maakatastrist välja võetud piiriprotokollide andmete põhjal. Mõõdistada ja kanda plaanile kõik leitud piirimärgid.
9. Digitaalsed joonised peavad olema teostatud L-EST 97 koordinaatsüsteemis. Joonistel tuleb kasutada leppemärke lähtudes majandus- ja kommunikatsiooniministri poolt 27. augusti 2007. a kehtestatud määruse nr 70 „Ehitusgeodeetiliste uurimistööde tegemise kord“ põhimõtetest.
10. Projekti kooskõlastamiseks esitamise hetkel peab olema geodeetilise mõõdistuse s.h. kooskõlastuste vanus kuni üks aasta
11. Ristumiskoht projekteerida riigiteega võimalikult täisnurga all. Ristumiskoha suurim pikikalle riigiteelt peab olema 2,5-3,0% 10 m ulatuses ning pikkus ja kalle peavad võimaldama sõiduki peatumist enne riigiteega ristumist.
12. Asfaltkate projekteerida vähemalt ristumiskoha pöörderaadiuse lõpuni.
13. Ristumiskoht ei tohi ekspluatatsioonijärgselt seada takistusi sademevete ärajuhtimisele riigitee katetelt, muldkehast ja riigiteealuselt maalt (katastriüksuselt). Vajadusel paigaldada ristumiskohale truup koos truubiotste kindlustamisega ning vajadusel näha ette kraavide puhastamine ja kaevamine.
14. Projekti koostamisel arvestada riigiteel 2015.aasta keskmise ööpäevase liiklussagedusega 381 autot/ööp, projektkiirusega 40 km/h ja projekteerimise lähtetasemega rahuldav. Olemasoleva tee seisukorda iseloomustavad näitajad ja tehnilised parameetrid on avalikult kättesaadavad teeregistrist <https://teeregister.riik.ee/mnt/index.do>.
15. Ristumiskohal tagada majandus- ja taristuministri 05.08.2015 määruses nr 106 „Tee projekteerimise normid“ lisa „Maanteede projekteerimisnormid“ (edaspidi Normid) kohased nähtavuskaugused (punkt 5.2.7) ja külgnähtavus (tabel 2.14). Nähtavuskolmnurgas ja külgnähtavusalas ei tohi paikneda nähtavust piiravaid takistusi. Vajadusel näha ette metsa, võsa, heki, aia vm rajatise likvideerimine (EhS § 72 lg 2).
16. Projekti kanda teekaitsevööndi ulatused vastavalt EhS § 71 lg 2 ja teeregistri põhised teede numbrid ning nimetused.
17. Ristumiskoha pöörderaadiused kontrollida liikluskoosseisus esineva kõige ebasoodsamat tüüpi sõiduki pöördekoridoridega.
18. Lahendada ristumiskoha liikluskorraldus. Projektil näidata olemasolevad, likvideeritavad, projekteeritud liikluskorraldusvahendid.
19. Projektis näha ette tööde teostamise järgselt riigiteega külgneva ala korrastamine. Ristumiskoha ehitamisel taastada riigitee katted, muldkeha nõlvus, teepeenrad kindlustada purustatud kruusa või killustikuga ja nõlv kindlustada kasvupinnasega.
20. Projekt tuleb kooskõlastada riigitee alusel maal paiknevate tehnovõrkude valdajatega, kõigi huvitatud isikute ja ametkondadega (näiteks looduskaitseala, muinsuskaitse piirangud, maaparandusehitised).
21. Projekteeritud tööd peavad olema teostatavad tee täieliku sulgemiseta.
22. Ristumiskoha projekteerimise, ehitamise ja omanikujärelevalve teostamise kulud kannab huvitatud isik.
23. Arvestada, et riigitee alusele maale ulatuv ristumiskoht kuulub riigitee koosseisu ning riigitee omaniku omandusse.
24. Projekt esitada Maanteeametile kooskõlastamiseks [maantee@mnt.ee](mailto:maantee@mnt.ee).
25. Ristumiskoha ehitamiseks tuleb huvitatud isikul taotleda Maanteeametilt ehitusluba vastavalt majandus- ja taristuministri 19.06.2015 määrusele nr 67 „Teatiste, ehitus- ja kasutusloa ja nende taotluste vorminõuded ning teatiste ja taotluste esitamise kord”.

Käesolevad nõuded on projekti lahutamatu osa, mis kehtivad 2 aastat väljastamise kuupäevast. Tähtaja möödumisel tuleb taotleda uued nõuded.

Käesoleva otsuse peale on võimalik esitada vaie Maanteeametile (Pärnu mnt. 463a, Tallinn, [info@mnt.ee](mailto:info@mnt.ee)) haldusmenetluse seaduses või kaebus Tallinna Halduskohtule halduskohtu-menetluse seadustikus sätestatud korras 30 päeva jooksul.

Lugupidamisega

(allkirjastatud digitaalselt)

Marten Leiten

planeeringute menetlemise talituse juhataja

Elle Tamm

611 9384

[Elle.Tamm@mnt.ee](mailto:Elle.Tamm@mnt.ee)